อดีต รมว.คลัง มองครม.ใหม่นายทุนพรรค
"ธีระชัย" โพสต์โผ ครม. ใหม่ยึดผลประโยชน์พรรค เมินผลประโยชน์ประชาชน
12 ก.ย. 2563

นายธีระชัย ภูวนาถนรานุบาล อดีต รมว.คลัง ได้โพสต์เฟสบุ๊คโผการตั้งคณะรัฐมนตรี (ครม.) ใหม่ ว่า "ถ้าจริง ก็ต้องเรียกว่า ผลประโยชน์นายทุนพรรคลงตัว แต่ผลประโยชน์ประชาชนลอยตัว"
โดยมีรายงานข่าวว่า นายสุพัฒนพงษ์ พันธ์มีเชาว์ รองนายกรัฐมนตรี รมว.พลังงาน จะมานั่งควบ รมว.คลัง
นอกจากนี้ นายสุริยะ จึงรุ่งเรืองกิจ รมว.อุตสาหกรรม จะมาเป็น รมว.พลังงาน นายสันติ พร้อมพัฒน์ จาก รมช.คลัง ไปเป็น รมว. อุตสาหกรรม และนางนฤมล ภิญโญสินวัฒน์ จาก รมช.แรงงาน มาเป็น รมช.คลัง